**LØGMÁLARÁÐIÐ**

|  |  |
| --- | --- |
| Dagfesting:  | 13/09-’23 |
| Mál nr.: | 23/18112 |
| Málsviðgjørt: | HP |
| Ummælistíð: | XX/XX til XX/XX |
| Eftirkannað: |   |

**Uppskot til**

**Kunngerð**

**um**

 **handil við ethanoli til tekniska nýtslu**

Við heimild í § 4, stk. 2 í rúsdrekkalógini, løgtingslóg nr. .... frá .... verður ásett:

**§ 1.** Apoteksverkinum er loyvt at innflyta og selja ethanol til tekniska nýtslu og heilivágsframleiðslu.

**§ 2.** Sølan kann bert fara fram, tá ið keyparin leggur fram skrivliga váttan frá Arbeiðs- og brunaeftirlitinum, ið sigur, at neyðugt er at nýta ethanol til ta í § 1 nevndu nýtslu og hvørja nøgd.

**§ 3.** Niðanfyri nevndu stovnum nýtist ikki at leggja fram ta í § 2 nevndu váttan, um so er, at eitt starvsfólk á stovninum við leiðsluábyrgd biður um ávísa nøgd frá apoteksverkinum við skrivligari váttan um, at stovnurin skal nýta ethanolið til ta í § 1 nevndu nýtslu:

1) Apoteksverkið.

2) Sjúkrahúsverkið.

3) Skúlar.

4) Heilsufrøðiliga Starvsstovan.

5) Føroya Náttúrugripasavn.

6) BIO-FAR verkætlanin.

**§ 4.** Stovnar sambært § 3 skulu skráseta, hvussu ethanolið er nýtt.

**§ 5.** Tær í §§ 2 og 3 nevndu váttanir skal apoteksverkið skjalgoyma í 2 ár.

**§ 6.** TAKS hevur eftirlit við, at ethanolið verður nýtt til ætlaða endamálið.

**§ 7.** Brot á hesa kunngerð verður revsað við bót.

**§ 8.** Henda kunngerð fær gildi dagin eftir, at hon er kunngjørd. Samstundis fer úr gildi kunngerð nr. 80 frá 21. apríl 1993 um handil við ethanoli til tekniska nýtslu.

Navn á stjórnarráði, dagfesting

**Navn á landsstýrismanni**

landsstýrismaður

/ Navn á embætisfólki